[{"text_idx": "#000001", "text": "Tung o\u0303ppida Moskvas \u201esurevat\u201d keelt"}, {"text_idx": "#000002", "text": "Kui mulle tehti kolm kuud tagasi ettepanek minna Moskva kesklinnas asuvasse keeltekooli eesti keelt o\u0303petama, so\u0303elusid mu pu\u0308ksid pu\u0308u\u0308li. U\u0308ks moskvalasest tuttav naeris seda na\u0308hes: \u201eEestlased peaks u\u0308ldse o\u0303nnelikud olema, et keegi nende keelt o\u0303ppida tahab.\u201d"}, {"text_idx": "#000006", "text": "Vana klis\u030cee \u2013 Eesti oli no\u0303ukaajal nagu unistus paremast homsest. Mitu minu o\u0303pilast on lapsepo\u0303lves veetnud suved Pa\u0308rnu rannas ma\u0308ngides. Nad ma\u0308letavad, kuidas eesti keeles poes ja\u0308a\u0308tist ku\u0308sida. Nu\u0308u\u0308d tahaks nad uuesti Pa\u0308rnusse minna ja ku\u0308sida seekord muid asju kah."}, {"text_idx": "#000007", "text": "U\u0308ks mu o\u0303pilastest, keda ma kutsun tema enda algatusel eestipa\u0308raselt Katiks, on kindel \u2013 Eestimaa on tema alternatiivne isamaa. \u201eMulle meeldib Tallinnas ko\u0303ik,\u201d lausub u\u0308sna idamaiste na\u0308ojoontega neiu. \u201eMulle meeldib teie inimeste olek, mulle meeldib isegi Tallinnas tibutav vihm. Ma ei armasta va\u0308ga pa\u0308ikesepaistet, selline novembrikuu taevas on minu jaoks parim!\u201d"}, {"text_idx": "#000010", "text": "Paljudel minu o\u0303pilastel on juured su\u0308gaval Eesti mullas. Osal on taskus isegi Eesti pass. Mo\u0308o\u0308dunud sajandil lo\u0303ppes paljude Eestimaa tu\u0308tarde ja poegade tee toonase impeeriumi keskuses Moskvas. Siia loodi perekonnad, siin kasvatati lapsi. Ja nu\u0308u\u0308d otsivad need lapsed juuri."}, {"text_idx": "#000013", "text": "Ka minu klassis on mitu sellist o\u0303pilast, kelle juured on Eestis. Eesti keel on nende jaoks vanaema keel, mille ko\u0303la meenub, aga so\u0303nad enam mitte. Meenuvad maitsed ja lo\u0303hnad. Mo\u0303ni ime, et u\u0308heks armastatumaks o\u0303ppematerjaliks on meil klassis retseptid. Jo\u0303uluks to\u0303lkisime piparkoogi retsepti ja arutasime, kuidas tehakse Mulgi kapsaid. Nu\u0308u\u0308d arutame juba sidrunikoogi ja koduse pesto valmistamise nu\u0308ansse. Muidugi eesti keeles."}, {"text_idx": "#000014", "text": "Paljude mu o\u0303pilaste ma\u0308lestused tulevad mullegi u\u0308llatusena. Kas ma\u0308letate, et no\u0303ukaajal oli Eestis va\u0308ga popp pakkuda ku\u0308lalistele hiiglaslikke einevo\u0303ileibu? Meie seda ei ma\u0308leta, aga nemad ma\u0308letavad. Ja see on neile otsekui u\u0308ks Eesti tunnus \u2013 hiiglaslikud noa ja kahvliga so\u0308o\u0308davad einevo\u0303ileivad, kaetud hea ja paremaga."}, {"text_idx": "#000015", "text": "U\u0308ks a\u0308rau\u0308tlemata armas hetk oli, kui mu o\u0303pilased ku\u0308psetasid tundi kaasa vahvleid. Just eelmises tunnis olime vaadanud u\u0308le nende retsepti ja meenutanud, kuidas 90-ndate alguses sai Tallinnas igal ta\u0308navanurgal neid osta. Na\u0308dal hiljem toodi o\u0303ppematerjal maitsmiseks kaasa. Keel keele peal sobib ha\u0308sti."}, {"text_idx": "#000017", "text": "Ent paljudel minu o\u0303pilastel polegi mingit seost Eestiga. Ku\u0308ll aga kavatsevad nad hakata Eestiga tihedamalt suhtlema. Tahavad sinna vo\u0303ib-olla endale to\u0308o\u0308- vo\u0303i elukoha otsida."}, {"text_idx": "#000022", "text": "U\u0308ks mu o\u0303pilastest on ise keeleo\u0303petaja, kelle eriala on soome keel. Ta annab mulle seni va\u0308ga positiivset vastukaja: \u201eGrammatika saame ise tabelitest pa\u0308he tuupida. Ra\u0308a\u0308kimist, ko\u0303nekeelt ja ha\u0308a\u0308ldust ei saa siin aga kusagilt. Seega \u2013 tulebki rohkem ra\u0308a\u0308kida.\u201d"}, {"text_idx": "#000023", "text": "Olen so\u0308andanud o\u0303pilastele isegi o\u0308elda: a\u0308rge muretsege grammatika pa\u0308rast. Peaasi, et te ra\u0308a\u0308gite, kas vo\u0303i lihtsate lausetega. Me kuulame palju Eesti muusikat, vaatame Eesti filme, eriti (nalja)seriaale, kus on lihtne ja selge eesti keel. Menukad o\u0303ppevahendid on \u201eTujurikkuja\u201d ja \u201eMeie aasta Siberis\u201d. Tuuli perekonna katsumused on seda lahedamad, sest seal on osa tegevustikust paralleelselt vene keeles. \u201eTujurikkuja\u201d meeldib seeto\u0303ttu, et hea olevat na\u0308ha, kuidas eestlased on o\u0303ppinud enda u\u0308le naerma. Ha\u0308sti la\u0308ks ka tund, kus tutvustasin Leiutajateku\u0308la Lottet."}, {"text_idx": "#000026", "text": "Meie Yana Toomi skandaali keskmes, ka\u0308esoleva aasta veebruari alguses sain endale ootamatult uue eesti keele grupi \u2013 tervelt ku\u0308mme inimest, kes soovivad hakata o\u0303ppima eesti keelt nullist."}, {"text_idx": "#000030", "text": "2 kommentaari teemale \u201cTung o\u0303ppida Moskvas \u201esurevat\u201d keelt\u201d"}, {"text_idx": "#000031", "text": "Hea artikkel ,leian palju yhist ,kuna o\u0308pin kolmandat aastat soome keelt Soomes.Olen autoriga sama meelt,et ko\u0308ige ta\u0308htsam on suhtlemine.Mind on aidanud veel laulmine ja laulude kuulamine youtube kaudu.Ka koolis on meil soomekeelsed laulud,mida kuulame yheskoos ja laulu tekstis on lyngad,kuhu peame kirjutama so\u0308nad,mida kuuleme.Minu soomlasest mees armastab vaadata taas etv ja tema lemmiksaadeteks on \u201cO\u0308nne 13\u201d ja Ringvaade.Koolis on palju vene rahvusest kaaso\u0308pilasi,kellel on yllatavalt palju teadmisi Eesti kultuurist,me ei olegi nii va\u0308ike rahvas... \ud83d\ude42\nHea ja a\u0308ge ! Jo\u0303udu ja tahtmist o\u0303pilastele ja o\u0303petajale !"}, {"text_idx": "#000032", "text": "Hea artikkel ,leian palju yhist ,kuna o\u0308pin kolmandat aastat soome keelt Soomes.Olen autoriga sama meelt,et ko\u0308ige ta\u0308htsam on suhtlemine.Mind on aidanud veel laulmine ja laulude kuulamine youtube kaudu.Ka koolis on meil soomekeelsed laulud,mida kuulame yheskoos ja laulu tekstis on lyngad,kuhu peame kirjutama so\u0308nad,mida kuuleme.Minu soomlasest mees armastab vaadata taas etv ja tema lemmiksaadeteks on \u201cO\u0308nne 13\u201d ja Ringvaade.Koolis on palju vene rahvusest kaaso\u0308pilasi,kellel on yllatavalt palju teadmisi Eesti kultuurist,me ei olegi nii va\u0308ike rahvas... \ud83d\ude42"}, {"text_idx": "#000033", "text": "Hea ja a\u0308ge ! Jo\u0303udu ja tahtmist o\u0303pilastele ja o\u0303petajale !"}, {"text_idx": "#000034", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000039", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000041", "text": "Ajaloomuuseumi mitu na\u0308gu laste ja noorte hariduses"}, {"text_idx": "#000042", "text": "Kogukondade kaasamisest ja artefaktidest meremuuseumi haridusto\u0308o\u0308s"}, {"text_idx": "#000043", "text": "Kohalikel omavalitsustel ei ole lihtne lasteaiao\u0303petajate palka to\u0303staO\u0303petaja soovitab: Lugemisvajaduse rahuldamise kaaslasedMuukeelne laps (3): Ukraina lapsed Laagna gu\u0308mnaasiumisBru\u0308sselis avatakse Eesti noorte kunstina\u0308itus \u201ePo\u0303imitud\u201cMidagi uurides on palju huvitavam o\u0303petada"}]